kardosdrur/scandi-wiki huggingface dataset:
Øvre fyrstendømmer

De Øvre Fyrstendømmer, Øvre Oka Fyrstendømmer eller Verkhovskij Fyrstendømmerne (, translit.: Verkhovskie Knjasjestva) er en række mindre og flygtige fyrstedømmer langs det øvre løb af floden Oka, der opstod i slutningen af 1200-tallet og senere som appanager til Tjernigov-fyrstendømmet.<ref name=lectures>LECTURES 2. Formation of the Moscow state. Russia during the reign of Ivan the Terrible], Kuban State Medical University </ref> I dag ligger de pågældende områder inden for Tula oblast og Kaluga oblast i Rusland.

Ifølge de russiske krøniker var områderne omkring øvre Oka undergivet fyrsterne i Tjerginov-fyrstendømmet op til 1200-tallet. Efter den mongolske invasion af Rusland i 1223-1240 degenererede det tidligere mægtige fyrstedømme gradvist til et punkt, hvor efterkommerne af Mikhail af Tjernigov (ca. 1185 – 1246) regerede dusinvis af kvasi-suveræne enheder. Da fyrstedømmerne var kilet ind mellem det stadigt ekspanderende Storhertugdømmet Litauen mod vest og det begyndende Storhertugdømmet Moskva mod nord, blev deres herskere indskrænket til konstant at fluktuere mellem disse to stormagter som bufferstater.

I slutningen af 1300-tallet var de Øvre Fyrstendømmer forpligtede til at betale årlig tribut til Litauen. Den styrkede alliance af de litauiske herskere med det romersk-katolske Polen forårsagede et skift i magtbalancen i regionen. Moskva var på det tidspunkt ved at frigøre sig fra Den Gyldne Hordes dominans, og de fleste ortodokse herskere i de Øvre Fyrstendømmer begyndte derfor at se mod Moskva for at få beskyttelse mod den litauiske ekspansion. Dette førte i 1487 til en grænsekrig mellem fyrstedømmerne i Litauen og Moskva, der i 1494 blev afsluttet ved, at Storhertugdømmet Litauen anerkendte, at de Øvre fyrstendømmer (bortset fra Karatjov) blev optaget i den russiske stat.

 Referencer 

Kilder / Litteratur
Ljubavskij, M.K., Областное деление и местное управление Литовско-Русского государства (Regional inddeling og lokal administration i den litauisk-russiske stat), Moskva, 1892.
Bazilevitj, K.V., Внешняя политика Русского централизованного государства: Вторая полов (Den russiske centralstats udenrigsanliggender), Moskva, 1952
 Беспалов Р. А. Гипотеза о появлении термина «верховскии князи» в московско-литовской дипломатии // Древняя Русь. Вопросы медиевистик. М.: «Индрик», 2017. № 4(70). С. 42-52. 
 Беспалов Р. А. К вопросу о терминах «верховские князья» и «Верховские княжества» // Проблемы славяноведения. Сб. научных статей и материалов. Брянск: РИО БГУ, 2010. Вып. 12. С. 15-61.
 Беспалов Р. А.'' [https://www.academia.edu/6218908/Беспалов_Р._А._Новое_потомство_князя_Михаила_Черниговского_по_источникам_XVI-XVII_веков_к_постановке_проблемы_Проблемы_славяноведения._Сб._научных_статей_и_материалов._Вып._13._Брянск_РИО_БГУ_2011._С.63-97 «Новое потомство» князя Михаила Черниговского по источникам XVI—XVII веков (к постановке проблемы) // Проблемы славяноведения. Сб. научных статей и материалов. Брянск: РИО БГУ, 2011. Вып. 13. p. 63-97.

Forhenværende fyrstedømmer i Rusland
Europa i 1200-tallet
Europa i 1300-tallet
Europa i 1400-tallet
Espen Søgård

Espen Søgård (født 10. oktober 1979 i Fet, Norge) er en norsk tidligere fodboldspiller (central midtbane). Han spillede i en lang årrække for Lillestrøm og opnåede desuden to landskampe for Norge.

Titler 
Norsk pokal
 2007 med Brann

Referencer

Eksterne henvisninger 

Fodboldspillere fra Norge
Kristofer Hæstad

Kristofer Krüger Hæstad (født 9. december 1983 i Kristiansand, Norge) er en norsk tidligere fodboldspiller (central midtbane).

Hæstad spillede 14 år i Tippeligaen, hvor han repræsenterede henholdsvis Start og Vålerenga. Han spillede desuden to kampe i den engelske Premier League under et kortvarigt lejeophold hos Wigan i foråret 2007. Han vandt Kniksenprisen som årets midtbanespiller i Tippeligaen i 2005. Han spillede desuden 27 kampe for det norske landshold, som han debuterede for i en venskabskamp mod Costa Rica 24. maj 2005. Han scorede et enkelt mål for landsholdet i en EM-kvalifikationskamp mod Malta i 2007.

Titler 
Norsk pokal
 2008 med Vålerenga

Referencer

Eksterne henvisninger 

Fodboldspillere fra Norge
Personer fra Kristiansand
Iernut

Iernut (, ungarsk udtale: [ˈrɒdnoːt]) er en by i distriktet Mureș , i det centrale Transsylvanien, Rumænien. Byen har  indbyggere, og  administrerer otte landsbyer: Cipău (Maroscsapó), Deag (Marosdég), Lechința (Maroslekence), Oarba de Mureș (Marosorbó), Porumbac (Porumbáktanya), Racameț (Józseftanya), Sălcud (Szélkút), og Sfântu Gheorghe (Csapószentgyörgy). Den blev officielt en by i 1989 som et resultat af Rumæniens landdistriktsreform.

Kommunen ligger på den Transylvanske Plateau. Den ligger på bredden af floden Mureș, som floden  Lechința munder ud i her.

Historie 
Arkæologiske fund på Iernuts område, der af de lokale kaldes Fundu Bedeelor, viser at området har været bosat  siden bronzealderen. På den nuværende bys område fandtes i det 2. og 3. århundrede en Romersk koloni.

Iernut blev første gang nævnt i dokumenter i 1257 under navnet terra Ranolth; den hørte derefter til Kongeriget Ungarn, senere til fyrstendømmet Transsylvanien og Østrig-Ungarn.

Kilder og henvisninger

Byer i distriktet Mureș
Andreas Lund (fodboldspiller)

Torkjell Andreas Lund (født 7. maj 1975 i Kristiansand, Norge) er en norsk tidligere fodboldspiller (angriber). 

Lund var en stor profil for Molde i Tippeligaen i slutningen af 90'erne, og blev solgt til engelske Wimbledon på det tidspunkt, hvor den norske træner Egil "Drillo" Olsen stod i spidsen for klubben. Han spillede 12 kampe og scorede to mål i Premier League for klubben. Han måtte stoppe karrieren allerede som 27-årig grundet en slem knæskade.

Lund spillede desuden syv kampe og scorede to mål for det norske landshold. Han debuterede for holdet i en venskabskamp mod Jamaica 20. maj 1999, og var efterfølgende med i to af kvalifikationskampene til EM 2000. Han blev dog ikke udtaget til slutrunden i Belgien og Holland.

Referencer

Eksterne henvisninger 

Fodboldspillere fra Norge
Personer fra Kristiansand
SIAS Rime

SIAS Rime er et cykelhold fra Italien, som siden 2019 har kørt som et UCI kontinentalhold. Det blev etableret i 2016, og har hovedsæde i Brescia.

Danske ryttere 
 Dennis Lock (2022–)
 Magnus Henneberg (2023–)

Holdet

2023

Referencer

Eksterne henvisninger 
 
 

Cykelhold fra Italien
Brescia
Etableret i 2016
Constant Permeke

Constant Permeke (født 31. juli 1886 i Antwerpen; død 4. januar 1952 i Ostende) var en belgisk maler, tegner og skulptør. 

Permeke studerede 1903-06 ved kunstakademiet i Brugge og 1906-08 ved akademiet i Gent. 1909-12 boede han i en mindre by i Østflandern, Laethem-Saint-Martin, og 1912-14 i Ostende. Under første verdenskrig blev han såret og evakueret til England, hvor han malede nogle af sine første billeder i den lille landsby Chardstock i county Devon. 
Efter krigen vendte han tilbage til Ostende

Fra 1925 aflagde han regelmæssige besøg i Jabbeke, en landsby mellem Ostende og Brugge; 1930 slog han sig ned dér.

Da Permeke i 1941 nægtede at deltage i udstillinger arrangeret af den tyske besættelsesmagt, blev hans udstilling i Brueghel-galleriet klassificeret af tyskerne som 'entartet', degenereret.

Referencer

Eksterne henvisninger

  Wikiquote: Citater af Constant Permeke  
 Biografi hos Oscardevos.be 
 Permeke Museum, Permekemuseum.be 
 Constant Permeke hos Kettererkunst.de 
 Constant Permeke hos Tate.org.uk  

Malere fra Belgien
Billedhuggere fra Belgien
Lonza Group

Lonza Group er en schweizisk multinational producent af lægemidler, bioteknologi og ernæring med hovedkvarter i Basel.
Lonza blev etableret i 1897 i den schweiziske by Gampel, Valais og tog sit navn fra den nærliggende Lötschental-flod. I begyndelsen fokuserede de på vandkraft og carbondioxid, men de omstillede sig senere til nitrogen- og petrokemi. I dag fokuserer de på medicinsk kemi og biokemi.

Referencer 

Virksomheder fra Schweiz
Etableret i 1897
Geberit

Geberit AG en en schweizisk multinational producent af sanitet og relaterede produkter. De er markedsledende i Europa indenfor sanitet.

I 1874 etablerede Caspar Melchior Gebert en VVS-forretning i Rapperswil, Schweiz. I 1905 begyndte han at producere VVS-dele.

Referencer 

Virksomheder fra Schweiz
Etableret i 1874
Alcon

Alcon AG er en schweizisk multinational eye-care virksomhed med hovedkvarter i Geneve. Produkterne omfatter forskellige produkter til operationer samt kontaktlinser. Alcon var et datterselskab til Novartis indtil 9. april 2019, hvor der blev foretaget et spin-off af deres eye-care-division.

Referencer 

Virksomheder fra Schweiz
Etableret i 1945
Raquel Welch

Jo Raquel Welch (født Jo Raquel Tejada 5. september 1940, død 15. februar 2023) var en amerikansk skuespiller. 

Hun fik sit gennembrud i 1966 med filmen Den fantastiske rejse, og fra Kæmpeøglernes kamp fra samme år (hvor hun kun havde tre linjer) blev plakaten af hende i en pelsbikini et stort hit og banede vejen for hende som internationalt sexsymbol. Efterfølgende havde hun hovedroller i film som Fanden er løs (1967), Bandolero (1968), 100 rifler (1969), Det forkerte køn (1970) og Hannie Caulder (1971).

Welch spillede ofte stærke kvinderoller og var derigennem med til at forandre formen for de traditionelle sexsymboler. Hun udviklede sin helt egen filmpersona, som gjorde hende til et ikon i 1960'erne og 1970'erne. Hun modtog en Golden Globe for bedste skuespillerinde - musical eller komedie for sin rolle i De tre musketerer (1973). Hun blev i flere tilfælde udpeget som en af de mest sexede stjerner i filmhistorien.

Filmografi

Film

Tv

Referencer

Eksterne henvisninger 

 

Skuespillere fra USA
Amerikanere i 1900-tallet
Amerikanere i 2000-tallet
Hjemmeværnsforening

En hjemmeværnsforening var en dansk foreningstype, som opsamlede modstandsfolk og disses våben i forlængelse af modstandskampen under 2. verdenskrig. Hjemmeværnsforeningerne ses som en forbindelse mellem modstandsbevægelsen og Hjemmeværnet.

I krigens sidste del var der blevet nedkastet et betydeligt antal våben, som efter krigen var udenfor kontrol. Det ansås politisk for et problem, og man forsøgte først at få englænderne til at kræve våbnene tilbage; dernæst at få skytteforeningerne til at optage frihedskæmperne; begge dele uden held.

Der blev i 1945-1946 oprettet et antal hjemmeværnsforeninger med udgangspunkt i modstandsbevægelsen. Medlemmer af en hjemmeværnsforening havde fra 31. maj 1946 tilladelse til at have et våben; en ret som ellers kun tilkom medlemmer af en skytteforening. Foreningerne modtog også økonomisk støtte over finansloven.

Der fandtes i 1948 282 hjemmeværnsforeninger.

Tidligt i 1948 gennemførtes Pragkuppet med deltagelse af militser, som var blevet kommunistisk infiltreret. I Danmark førte det til, at kommunister blev udrenset fra hjemmeværnsforeningerne. Under Påskekrisen samme år regnedes hjemmeværnsforeningerne med som en del af det danske beredskab. Herefter gik det hurtigt med at få etableret et grundlag for et statsligt hjemmeværn. Ved oprettelsen af Hjemmeværnet i 1949 blev hjemmeværnsforeningerne integreret heri og mange af dem ophævet.

Ledelse 
Hjemmeværnsforeningerne havde på nationalt plan følgende formænd:
 1945 Formand for Hjemmeværnsforeningernes Landsforbund: Svend Wagner
 1946 Formand for Hovedbestyrelsen for de Danske Hjemmeværnsforeninger: Erik Husted
(listen er formodentlig ikke fuldstændig)

Noter og referencer 

Hjemmeværnet
Evening Falls...

"Evening Falls..." er en sang af den irske sanger, sangskriver og musiker Enya. Den blev udgivet i december 1988 som den anden single fra hendes andet studiealbum, Watermark (1988). Det er et new-age-nummer skrevet af Enya og Roma Ryan mens Nicky Ryan har produceret det .

Music & Media skreev om sangen at den "så tilbage på hendes dage i Clannad, denne sang i samme stil som temasangen Harry's Game. Uhyggeligt."

Spor 
 "Evening Falls..."
 "Oíche Chiún"
 "Morning Glory"

Hitlister

Referencer

Eksterne henvisninger 
 

Enya-sange
Sange fra 1988
Degnehuset

Degnehuset er en velbevaret ejendom beliggende på Gammel Byvej i Lejre. Huset blev oprindeligt skænket i 1762 af lensgreve Johan Ludvig Holstein og har siden gennemgået flere renoveringer og tilbygninger.

Huset har et klassisk dansk landstil udseende og er omgivet af en stor og velholdt have. Huset har en imponerende historie og har i tidens løb været hjemsted for mange forskellige ejere og beboere. Degnehuset fungerede f.eks som skole frem til begyndelsen af 1900-tallet i Allerslev, samt som degnebolig for den lokale degn.

Kilder og henvisninger
 
Lejre
Bygninger, konstruktioner og anlæg i Lejre Kommune
Luduş

Luduș (rumænsk udtale: [ˈluduʃ]; ungarsk: Marosludas eller Ludas;  tysk: Ludasch) er en by i Transsylvanien, Rumænien i distriktet Mureș.  Den ligger ved floden Mureș, 44 km sydvest fra distriktets hovedstad Târgu Mureș. Byen har  indbyggere.

Luduș administrerer seks landsbyer: Avrămești (Eckentelep), Cioarga (Csorga), Ciurgău (Csorgó), Fundătura (Mezőalbisitelep eller Belsőtelep), Gheja (Marosgezse) og Roșiori (Andrássytelep).

Historie 
Luduș blev første gang nævnt i et dokument i 1377 (den indlemmede landsby Gheja blev allerede nævnt i 1366). Stedet - der indtil 1918 hørte under henholdsvis Kongeriget Ungarn, Fyrstendømmet Transsylvanien og Østrig-Ungarn - var længe landsbyagtigt, men havde en vis betydning som lokalt handelscentrum. I 1800 fik den status som kommune, og i 1850 blev den et lokalt administrativt center. I 1871 fik Luduș den første jernbaneforbindelse, og lidt senere blev landsbyen et jernbaneknudepunkt på grund af en forgrening mod nord i retning af Bistritz.

Kilder og henvisninger

Byer i distriktet Mureș
Eurocopter MH-65 Dolphin

Eurocopter MH-65 Dolphin er en tomotoret helikopter, som bruges af United States Coast Guard (USCG) til sygetransporter og eftersøgning og redning (SAR) og til bevæbnede missioner. Den er en variant af den franskbyggede Eurocopter AS365 Dauphin.

Se også 
 Eurocopter AS365 Dauphin
 Eurocopter AS565 Panther

Eksterne henvisninger 

 HH-65 Depot Maintenance page  og Flight Trainning page på CoastGuardchannel.com
 Fatal Coast crashes ned on check-six.com

Militære helikoptere
Helikoptere
Luftfartøjer
Clariant

Clariant AG er en schweizisk multinational kemivirksomhed, der blev etableret i 1995 efter et spin-off fra Sandoz. De har fire primære forretningsområder: Care-kemi (forbruger og industri); katalyse; naturressourcer (olie, minedrift og mineraler); samt plastik og overfladebehandling. De har hovedkvarter i Muttenz. De har 110 datterselskaber fordelt på 53 lande.

Referencer 

Kemivirksomheder fra Schweiz
Etableret i 1995
Telcon

I flyveledelse henviser en Telcon til de rutinemæssige telefonmøder, der finder sted mellem Traffic Management Coordinators på forskellige FAA-faciliteter i løbet af dagen. Telcon inkluderer normalt Operations Plan (OP), udstyrsudfald, interne initiativer, terminalbegrænsninger, oplysninger om rutelukning/genopretning, forventede Traffic Management Initiatives (TMI), der er nødvendige for at styre systemet, og/eller andre problemer, der kan påvirke drifter (f.eks. som bemanding eller særlige begivenheder).

Se også 
Telekonference

Referencer 

Luftfart
Dansegarderoben

Dansegarderoben er en dansk dramaserie  fra 2023, som sendes på TV2 og TV2 Play. Serien forgår i 1975, lige efter Dirch Passers exit fra Cirkusrevyen.

Handling 
Sussie er en husmor, der bor sammen med sin mand, Robert. De er tidligere dansepartnere, men Robert er kontrollerende og voldelig. Sussie får et job som dansepige i Cirkuscevyen for at kunne supplere den huslige økonomi og i al hemmelighed spare op til en lejlighed, så hun kan flytte fra Robert.

Medvirkende

Kilder

Eksterne henvisninger 

Dramaserier fra Danmark
Danske tv-serier fra 2020'erne
TV 2-serier
Gabi Hartmann

Gabi Hartmann (født Gabrielle Hartmann) er en fransk jazz-sangerinde. Hun er opvokset i Paris. Hun udgav sit første album i 2018 produceret af Jesse Harris.

Referencer 

Sangere fra Frankrig
Jazz
Stormen Otto

Stormen Otto er et stormlavtryk i det nordlige Atlanterhav. Den ramte Storbritannien 17. februar 2023 med skader i Skotland og Nordengland herunder strømafbrydelse i over 30.000 hjem. I Danmark påvirkede stormen især de nordvestlige landsdele. Færger og tog der skulle have afgang 17. februar blev aflyst på grund af stormen. De kraftigste vindstød i Danmark blev målt ved Hanstholm til 38,1 m/s, hvor der også var den kraftigste middelvind på 27,3 m/s. Det betyder at Otto i Danmark var klassificeret som en storm på Beauforts vindskala. Øresundsbroen var lukket i nogle timer på grund af stormen. I Københavns Lufthavn blev mange flyafgange aflyste og flere ankommende fly kunne ikke lande.

Referencer

Eksterne henvisninger
 "Se, hvor stormen Otto rammer Danmark" fra Dr.dk

Ingolf
Danmarks vejr
Begivenheder i 2023
Jacob Obling Nygaard

Jacob Obling Nygaard, bedre kendt som Jacobs Vocal Academy, er en dansk YouTuber, iværksætter og musisk kunstner. Han har tæt på 800.000 abonnenter på YouTube.

Karriere 
Jacob er kendt for at lære folk at synge gennem sine mange videoer på YouTube. Han begyndte at bruge YouTube som en kilde til viden, da han begyndte på sit studie, men han fandt hurtigt ud af, at hans passion lå i at lave sine egen videoer på platformen. 

Siden 2014 har Jacob arbejdet på en række forskellige kanaler på YouTube, men mest succes har han haft med sin kanal "Jacobs Vocal Academy". Her laver han videoer der lærer folk at synge.

Referencer 

Youtubere
Storms in Africa

"Storms in Africa" er en sang af den irske singer-songwriter Enya, der blev indspillet til hendes andet studiealbum Watermark (1988). En omarrangeret version med engelsk tekst kaldet "Storms in Africa (Part II)" blev inkluderet i nogle af de senere udgaver af Watermark, og udgivet som single i juni 1989. Den nåede nummer 41 på UK Singles Chart.

Sangen var inkluderet på soundtracket til filmen Green Card (1990). I en perioden brugte det australske flyselskab Ansett Airlines sangen som deres tema inden kollapset i 2001.

Ned Raggett fra AllMusic skrev at "Storms in Africa" bruger trommerne fra Chris Hughes "for at tilføje forståelse, stemningsfuldt ild i sangen, der helt klart lever op til sit navn."

Spor 

12" vinyl and CD B-sides

Hitlister

Referencer

Eksterne henvisninger 
 

Enya-sange
Sange fra 1989
Lewis Dunk

Lewis Carl Dunk (født d. 21. november 1991) er en engelsk professionel fodboldspiller, som spiller for Premier League-klubben Brighton & Hove Albion.

Klubkarriere

Brighton & Hove Albion

Tidlige karriere 
Efter at have været del af ungdomssystemet hos Wimbledon FC, skiftede Dunk i 2003 til sin hjembysklub Brighton & Hove Albion. Han skrev sin første professionelle kontrakt med klubben den 30. april 2010, og debuterede for førsteholdet den 1. maj af samme år. Han var del af Brightons hold som vandt League One i 2010-11 sæsonen, trods hans spilletid var begrænset. Han fik sin chance på førsteholdet i starten af 2011-12 sæsonen, som resultat af skader til de faste spillere i forsvaret, og han imponerede her. Han etablerede sig som fast mand, og blev nomineret som årets unge spiller i Championship, hvor han dog tabte til Wilfried Zaha.

Denne gode periode ville dog ikke forsætte, da hans spilletid i 2012-13 sæsonen ville være begrænset, og denne manglen på spilletid fortsatte ind i 2013-14. Han blev i oktober 2013 udlejet til Bristol City på korttidsbasis i søgen om mere spilletid, men led en knæskade i kun sin anden kamp for klubben.

Førsteholdsgennembrud 
Dunk fik sin chance til at genetablere sig på førsteholdet i 2014-15 sæsonen, under nye træner Sami Hyypiä, og tog denne chance fuldt ud, da han blev etableret som fast mand i forsvaret. Selv efter Hyypiä blev fyret og erstattet af Chris Hughton, fortsatte Dunk i sin rolle. 

Dunk spillede i 2016-17 sæsonen en central rolle i at Brighton sluttede på andenpladsen, med ligaens bedste forsvar med kun 40 mål imod hele sæsonen, og dermed sikrede sig oprykning til Premier League. Han blev for sæsonen inkluderet på årets hold i Championship.

Premier League 
Dunk debuterede i Brightons første Premier League kamp, som dog ikke var en succes, da han scorede et selvmål i et 0-2 nederlag til Manchester City. Dunk tangerede en kedelig rekord i sæsonen, da han med fire selvmål matchede rekorden som var holdt af Martin Škrtel, for flest selvmål i en Premier League-sæson. Trods dette, spillede han en central rolle i at Brighton sikrede sig overlevelse i ligaen.

Dunk blev før 2019-20 sæsonen udpeget som klubbens nye anfører. Efter at have kommet på andenpladsen i to sæsoner i streg, blev han i 2019-20 sæsonen kåret som årets spiller i klubben.

Landsholdskarriere 
Dunk debuterede for Englands landshold den 15. november 2018.

Titler 
Brighton & Hove Albion
 League One: 1 (2010-11)

Individuelle

 PFA Championship Årets hold: 1 (2016-17)
 Brighton & Hove Albion Årets spiller: 1 (2019-20)

Referencer

Eksterne henvisninger 

Personer fra Brighton
Fodboldspillere fra England
Fodboldlandsholdsspillere fra England
Fodboldspillere fra Brighton & Hove Albion F.C.
Fodboldspillere fra Bristol City F.C.
Sovata

Sovata (rumænsk udtale: [soˈvata]; ) er en by i distriktet Mureș i Transsylvanien, Rumænien. Byen, der har  indbyggere administrerer tre landsbyer: Căpeți (Kopac), Ilieși (Illyésmező) og Săcădat (Szakadát). I 2004 brød landsbyen Sărățeni ud for at danne en selvstændig kommune.

Geografi
Byen er en del af regionen   (Se også: Szekler) i den historiske provins Transsylvanien. Den ligger i den østlige del af distriktet, på grænsen til Harghita; distriktshovedstaden, Târgu Mureș, ligger 60 km mod vest.

Sovata ligger ved foden af Gurghiu-bjergene, i en højde mellem  475 og 530 moh. Den ligger mellem floden Corund og dalen af Târnava Mică. Floden Sovata udmunder i Târnava Mică i byen.

Historie

De første data om Sovata er fra 1578. I 1583 var det allerede en landsby. I 42 år, fra 1876 til 1918, hørte landsbyen til Komitat Maros-Torda i Kongeriget Ungarn.

På grund af de salte søer og det varme vand blev den et stadig mere populært kursted i slutningen af det 19. og det 20. århundrede. Den fik status som by i 1952.

Kilder og henvisninger

Byer i distriktet Mureș
Miercurea Nirajului

Miercurea Nirajului ( ungarsk udtale: [ˈɲaːraːt.sɛrɛdɒ]) er en by i distriktet Mureș  i Rumænien. Den ligger i  regionen   (Se også: Szekler) en etnokulturel region i det østlige Transsylvanien. Byen har  indbyggere.

Følgende syv landsbyer er administreret af byen:
 Beu / Székelybő
 Dumitreștii / Demeterfalva
 Laureni / Kisszentlőrinc
 Moșuni / Székelymoson
 Șardu Nirajului / Székelysárd
 Tâmpa / Székelytompa
 Veța / Vece

Byen er stedet for Miercurea Nirajului gasfeltet.

Historie

Dens første skriftlige omtale er fra 1493 som Oppidum Zereda. István Bocskay blev valgt her som prins af Transsylvanien i 1604.

Indtil 1918 hørte byen til Komitat Maros-Torda i Kongeriget Ungarn. Efter Den ungarnsk-rumænske krig i 1918-19 og Trianon-traktaten i 1920 blev den en del af Rumænien.

Kilder og henvisninger
  
Byer i distriktet Mureș